als_Latn dik_Latn sag_Latn
Shpërthimi i kontrolluar i ditës së djeshme në kompleksin “Jon” në Vlorë, nuk e rrëzoi atë tërësisht, ndërkohë që mjetet e rënda të Inspektoratit Ndërtimor Urbanistik Kombëtar kanë vazhduar punën gjatë gjithë natës për shembjen totale të pjesë që i rezistuan këtij shpërthimi. Polica e rendit si dhe forcat e Forcat e ndërhyrjes së shpejtë vazhdojnë edhe sot të mbajnë të rrethuar territorin përreth kompleksit deri sa të rrëzohet godina gjysmë e shembur, që sipas drejtorit të INUK, Zyhdi Dajti, do të bie përtokë e gjitha brenda ditës së sotme. Konstruksioni me hekur të dendur si dhe montimi i dinamitit në një sasi më të pakët në këtë godinë për shkak se rrezikoheshin shtëpitë ngjitur, bëri që kjo godinë të mos shembej totalisht. Qytetarët e Vlorës kanë qenë edhe sot kuriozë për të parë nga afër atë që po ndodh gjatë punimeve për rrëzimin e plotë të godinës. Pasi ajo të shembet e gjitha, forcat e INUK-ut do të bëjnë të mundur largimin e inerteve të cilat në këtë zonë bllokojnë edhe rrugën kryesore. Kompleksi “Jon” është i dyti objekt i madh që shembet në Vlore brenda pak javësh nga Inspektorati Ndërtimor Kombëtar, ndërkohë që kjo i hap rrugë zbatimit të projektit për ndërtimin e shëtitores në këtë qytet. Shembja e kompleksit “Jon”, u bë pasi qeveria vendosi për shpronësimin e banorëve që kishin blerë apartamente në të.
als_Latn